LANNA รูด 6% คาดนลท.ขายทำกำไร หลังราคาแรลลี่ยาว
LANNA รูด 6% มาที่ 22.70 บ. ด้วยมูลค่าซื้อขาย 454.69 ลบ. คาดนักลงทุนขายทำกำไร หลังราคาปรับตัวขึ้นต่อเนื่อง
LANNA รูด 6% มาที่ 22.70 บ. คาดนักลงทุนขายทำกำไร หลังราคาปรับตัวขึ้นต่อเนื่อง
8 ก.ย. 2564

ผู้สื่อข่าวรายงานว่า ราคาหุ้น บริษัท ลานนารีซอร์สเซส จำกัด (มหาชน) หรือ LANNA ล่าสุด ณ เวลา 15.32 น. อยู่ที่ 22.70 บาท ลบ 1.40 บาท หรือ 5.81% สูงสุดที่ 24.90 บาท ต่ำสุดที่ 22.40 บาท ด้วยมูลค่าซื้อขาย 454.69 ล้านบาท

สำหรับปัจจัยที่ส่งผลให้ราคาหุ้น LANNA ปรับตัวลดลงในวันนี้ คาดว่ามาจากการที่นักลงทุนขายทำกำไร หลังจากราคาหุ้นปรับตัวขึ้นต่อเนื่อง
ขณะที่ช่วงเช้าวันนี้ (8 ก.ย.) สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานการจำหน่ายหุ้นของ บริษัท ลานนารีซอร์สเซส จำกัด (มหาชน) หรือ LANNA โดยนายทวีฉัตร จุฬางกูร ซึ่งเป็นการจำหน่าย เมื่อวันที่ 6 กันยายน 2564 จำนวนหลักทรัพย์ที่จำหน่าย คิดเป็น 0.5634% ของสิทธิออกเสียงทั้งหมดของกิจการ จำนวนหลักทรัพย์ภายหลังการจำหน่าย คิดเป็น 9.5022% ของสิทธิออกเสียงทั้งหมดของกิจการ